Imaginea stupefiantă a bulevardului Champs-Elysées, gol de Revelion. "Este de plâns". .
Franţa a trăit un revelion auster ca majoritatea țărilor din Europa: fără focuri de artificii și sub restricţii de circulație. Imaginea stupefiantă a bulevardului Champs-Elysées gol a fost primită cu tristețe de francezi. 100.000 de poliţişti şi jandarmi au fost mobilizați de Revelion, orice deplasare între 20.00 şi 6.00, cu excepţia unor motive profesionale, fiind interzisă.
Imaginile filmate în inima Parisului înainte și după miezul nopții la trecerea dintre ani le-au provocat tristețe parizienilor. "Este de plâns" a comentat un francez amintindu-și de scenele cu sute de mii de oameni care se înghesuie de obicei aici pentru a petrece de Anul Nou.Acum, sub copacii împodobiţi cu ghirlande roşii, se aflau doar polițiști și jandarmi, pregătiți să amendeze orice încălcare a restricțiilor și să înăbușe petrecerile clandestine.Și celebrul Bulevard Haussmann, cunoscut pentru magazinele sale și vitrinele luxos decorate de sărbători, era pustiu.